**สรุปกิจกรรม**

**ประชุมคณะทำงาน พี่เลี้ยงกองทุน ครั้งที่ 3**

**เพื่อสรุปผลการติดตามการพัฒนาโครงการและเตรียมการสรุปบทเรียนการดำเนินงาน**

วันเวลา วันที่ 11 มิถุนายน พ.ศ.2566 เวลา 09.00 – 16.00 น.

สถานที่ ห้องประชุมชัยคณารักษ์กูล ชั้น 2 อาคาร 6 คณะมนุษยศาสตร์และสังคมศาสตร์ มหาวิทยาลัยราชภัฏบุรีรัมย์

วัตถุประสงค์ของการจัดกิจกรรม

1. เพื่อสรุปผลการติดตามการจัดทำข้อมูลแผนงาน การพัฒนาโครงการ การรายงานผลการดำเนินงานโครงการให้คณะทำงานเขต พี่เลี้ยงกองทุนได้รับรู้และแลกเปลี่ยนให้ข้อเสนอแนะแนวทางการดำเนินงานเพื่อให้บรรลุเป้าหมายของโครงการ
2. เพื่อให้คณะทำงานเขต พี่เลี้ยงกองทุน ร่วมออกแบบวางแผนการติดตามสนับสนุนการพัฒนาโครงการ และจัดทำโครงการติดตามประเมินผลเพื่อขอรับงบประมาณ ปีงบประมาณ 2567 และการประเมินผลโครงการ
3. เพื่อวางแผนสรุปบทเรียนการดำเนินงานโครงการ

สอดคล้องกับกับวัตถุประสงค์ของโครงการ

1. เพื่อยกระดับศักยภาพกลไกการดำเนินงานสร้างเสริมสุขภาวะในพื้นที่ระดับตำบล ในการขับเคลื่อนเป้าหมายเชิงยุทธศาสตร์ 8 ประเด็น ผ่านการยกระดับคุณภาพของแผน การพัฒนาโครงการ และการติดตาม ประเมินผล โครงการ ภายใต้การดำเนินงานของกองทุนหลักประกันสุขภาพระดับท้องถิ่น

สอดคล้องกับตัวชี้วัดผลงานของโครงการ

ข้อที่ 1 และ 2 ได้กองทุนฯ เป้าหมายเข้าร่วมดำเนินงานเก็บข้อมูลเพื่อจัดทำแผนงานและพัฒนาโครงการสร้างเสริมสุขภาวะที่สอดคล้องแผนงานตามประเด็นยุทธศาสตร์ 8 ประเด็น

ข้อที่ 3 ได้คณะทำงาน/พี่เลี้ยงเข้าร่วมดำเนินการเพื่อเสริมทักษะในการทำแผน การพัฒนาโครงการ และการติดตามประเมินผลโครงการ

ข้อที่ 4 กองทุนเป้าหมายมีการใช้ website ระบบการจัดการบริหารกองทุนฯ ที่ใช้ในการพัฒนาแผน การพัฒนาข้อเสนอโครงการ และการติดตาม ประเมินผลโครงการ ประเด็นอาหาร กิจกรรมทางกาย สุรา ยาสูบ สารเสพติด ปัญหาสุขภาพ อุบัติใหม่ (โควิด-19) อุบัติเหตุ สิ่งแวดล้อม และสุขภาพจิต

กลุ่มเป้าหมายที่เข้าร่วม จำนวน 7 คน ประกอบด้วย

1. คณะทำงานเขตวิชาการ 3 คน
2. พี่เลี้ยงกองทุน/ผู้ช่วย 5 คน

ขั้นตอนการดำเนินงาน

1. ชี้แจงวัตถุประสงค์และกระบวนการประชุมคณะทำงาน พี่เลี้ยงกองทุน
2. คณะทำงาน พี่เลี้ยงกองทุน รายงานสรุปผลการติดตามการจัดทำแผนงานและการพัฒนาโครงการของกองทุนฯ และในระบบเว็บไซต์ มีประเด็นการพูดคุย ดังนี้
   1. วิธีการติดตามสนับสนุนการจัดทำแผนงาน การพัฒนาโครงการของกองทุน
   2. ผลการติดตามการจัดทำแผนงาน การพัฒนาโครงการ
   3. ปัญหาและอุปสรรคและแนวทางการดำเนินงาน
   4. แผนการดำเนินงานสนับสนุนการพัฒนาโครงการและการเสนอโครงการของกองทุนนำเสนอผลการประชุมการจัดทำข้อมูลและแผนงาน และภาพร่วมการดำเนินเก็บข้อมูลของกองทุนตำบลเป้าหมาย (5 กองทุน)
3. วางแผนการติดตามสนับสนุนการพัฒนาโครงการระบบเว็บไซต์ของกองทุนฯ นำร่อง ปีงบประมาณ 2566 และ 2567
4. วางแผนการจัดสรุปบทเรียนการดำเนินงาน และสรุปผลการประชุมและนัดหมายกิจกรรมครั้งต่อไป

ผลงานที่เกิดขึ้น

1. สรุปกิจกรรมและผลลัพธ์ ผลผลิต ที่เกิดขึ้นจากการดำเนินงานที่ผ่านมา ดังนี้

1.1. เวทีประชุมเชิงปฏิบัติการจัดทำแผนงานและโครงการ เพื่อให้คณะทำงานกองทุนสามารถจัดทำข้อมูลแผนงานและโครงการในระบบได้ มีการวิเคราะห์ข้อมูลสถานการณ์สุขภาวะชุมชนเพื่อเป็นฐานข้อมูลการจัดทำแผนงานและโครงการในการแก้ไขปัญหาสุขภาวะชุมชนได้ตรงจุด

ผลที่เกิดขึ้น 1) กองทุนฯ เป้าหมาย 5 กองทุนได้จัดทำแผนงานในระบบเว็บไซต์อย่างน้อยกองทุนฯ ละ 3 แผนงาน เช่น แผนงานกิจกรรมทางกาย แผนงานขยะ แผนงานอุบัติเหตุทางถนน แผนงานสิ่งแวดล้อม 2) จัดทำรายชื่อโครงการที่ควรจะดำเนินงาน ซึ่งเป็นแผนที่จะดำเนินงานในแต่ละด้านโดยมีการวิเคราะห์ข้อมูลสถานการณ์สุขภาวะชุมชนประกอบในการพิจารณาจัดทำพัฒนาโครงการ

1.2 การติดตามสนับสนุนการจัดทำแผนงาน การพัฒนาโครงการ เพื่อให้การจัดทำข้อมูลแผนงานและโครงการที่ถูกต้องครบถ้วนสมบูรณ์ คณะทำงานเขตและทีมวิชาการจึงได้วางแผนการสนับสนุนการติดตามสนับสนุน 2 รูปแบบ คือ การพบปะกลุ่มย่อยที่ทำการ อปท. เพื่อตรวจสอบและร่วมจัดทำข้อมูลแผนงานและโครงการ และการติดตามผ่านระบบออนไลน์ Meeting เพื่อให้คำแนะนำ ข้อเสนอแนะต่อการจัดทำแผนงานและโครงการในระบบเว็บไซต์ และมีการแลกเปลี่ยนรูปแบบการสนับสนุนการบริหารจัดการกองทุนฯ ด้วย

ผลที่เกิดขึ้น 1) คณะทำงานกองทุนสามารถจัดทำงานข้อมูลแผนงานได้ถูกต้องครบถ้วนสมบูรณ์ได้ไม่น้อยกว่า 3 แผนงาน/กองทุน และเป็นแผนงานที่จะมีความสำคัญที่จะดำเนินการแก้ไขปัญหาสถานการณ์สุขภาวะชุมชน 2) คณะทำงานกองทุนสามารถกำหนดและคัดเลือกที่จะพัฒนาโครงการไม่น้อยกว่ากองทุนละ 2 โครงการ

1.3 อบรมพัฒนาศักยภาพคณะทำงานเพื่อพัฒนาโครงการที่มีคุณภาพ การติดตามและประเมินผลโครงการ เพื่อให้คณะทำงานกองทุนสามารถบันทึกและจัดทำข้อมูลการพัฒนาโครงการในระบบเว็บไซต์ได้ และสามารถที่จะจัดทำโครงการติดตามเพื่อขอรับงบประมาณจากกองทุน และสามารถประเมินคุณค่าโครงการได้หลังจากโครงการดำเนินการเสร็จสิ้นแล้ว

ผลที่เกิดขึ้น 1) กองทุนฯ ทั้ง 5 กองทุน ได้ดำเนินการพัฒนาโครงการไม่น้อยกว่ากองทุนละ 2 โครงการ ประมาณ 15 โครงการ และสามารถทำเป็นติดตามโครงการทุกโครงการ 2) คณะทำงานกองทุนสามารถทำการติดตามและประเมินผลโครงการในระบบได้

2. แผนการดำเนินงานระยะต่อไป

2.1 การสรุปบทเรียนการดำเนินงาน

2.2 การติดตามสนับสนุนการติดตามโครงการที่เสนอของบประมาณ ปี 2567

3. มอบหมายบทบาทหน้าที่การติดตามและสนับสนุนการจัดทำแผนงานและพัฒนาโครงการในระบบ ปีงบประมาณ 2567

**ภาพกิจกรรม**







**กำหนดการ**

**ประชุมคณะทำงาน พี่เลี้ยงกองทุน ครั้งที่ 3**

**เพื่อสรุปผลการติดตามการพัฒนาโครงการและเตรียมการสรุปบทเรียนการดำเนินงาน**

**วันอาทิตย์ที่ 11 มิถุนายน พ.ศ.2566 เวลา 09.00 – 16.00 น.**

**ณ ห้องประชุมชัยคณารักษ์กูล ชั้น 2 อาคาร 6 คณะมนุษยศาสตร์และสังคมศาสตร์ มหาวิทยาลัยราชภัฏบุรีรัมย์**

**………………………………………………………………………………….**

|  |  |
| --- | --- |
| 13.00 - 13.30 น. | ชี้แจงวัตถุประสงค์และกระบวนการประชุมคณะทำงาน พี่เลี้ยงกองทุน  *โดย นายสงกา สามารถ ผู้ประสานงานและพี่เลี้ยงระดับเขต* |
| 13.30 - 14.30 น. | คณะทำงาน พี่เลี้ยงกองทุน รายงานสรุปผลการติดตามการจัดทำแผนงานและการพัฒนาโครงการของกองทุนฯ และในระบบเว็บไซต์ มีประเด็นการพูดคุย ดังนี้   1. วิธีการติดตามสนับสนุนการจัดทำแผนงาน การพัฒนาโครงการของกองทุน 2. ผลการติดตามการจัดทำแผนงาน การพัฒนาโครงการ 3. ปัญหาและอุปสรรคและแนวทางการดำเนินงาน 4. แผนการดำเนินงานสนับสนุนการพัฒนาโครงการและการเสนอโครงการของกองทุน |
| 14.30 – 15.30 น. | วางแผนการติดตามสนับสนุนการพัฒนาโครงการระบบเว็บไซต์ของกองทุนฯ นำร่อง ปีงบประมาณ 2566 และ 2567  *โดย นายสงกา สามารถ ผู้ประสานงานและพี่เลี้ยงระดับเขต* |
| 15.30 -16.30 น. | วางแผนการจัดสรุปบทเรียนการดำเนินงาน  สรุปผลการประชุมและนัดหมายกิจกรรมครั้งต่อไป |

**หมายเหตุ :** อาหารว่างเสิร์ฟในห้องประชุมช่วงบ่ายเวลา 14.00 น.

**………………………………………………………………………………….**